SARL-NUUS - SONDAG 14 NOVEMBER 2010 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'ARMIT en volg die skakels soos aangedui. Vir oudio via Echolink, 
koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTEL 


Die sleutels van twee radioamateurs het onlangs stil geword. Hulle is Carol 
Siedle, ZS5YG, op 26 Oktober en Mike van der Westhuizen, ZS6UP, wat lank 
van TNT en Magalies-amateurradioklub lid was, op 8 November. Ons betuig 
ons opregte meegevoel met hul families en vriende. 


(POUSE) 

In die nuus vandag; 

NUWE SARL-BROSJURE OOR AMATEURRADIO NOU BESKIKBAAR 
APRS VANAF DIE INTERNASIONALE RUIMTESTASIE 
SARL-VOORLEGGING AAN OKOSA NOU OP DIE WEB 

U luister na ZS6SRL. Bly ingeskakel vir meer besonderhede en ander belangrike 
en interessante nuusitems. 

NUWE SARL-BROSJURE OOR AMATEURRADIO NOU BESKIKBAAR 

n Nuwe brosjure deur die SARL sal vanaf Dinsdag volgende week in PDFE- 
formaat op die web beskikbaar wees. Volg die URL op die tuisblad by 
www.sarl.org.za. n Gedrukte uitgawe in volkleur sal binnekort beskikbaar wees. 
Klubs kan bestellings by Mariska plaas deur hulle behoeftes en besonderhede 


te stuur aan admin@sarl.org.za. Die gedrukte uitgawe sal in veelvoude van 100 
verpak wees. 


JAARLIKSE HERDENKINGSDAGDIENS 


Die jaarlikse herdenkingsdagdiens sal teen ongeveer 10:45 vanoggend as deel van 
die program Amateur Radio Mirror International aangebied word. As n teken 
van respek word radioamateurs versoek om gedurende die uitsending radiostilte 
te handhaaf. 


Klubs wat die diens wil heruitsaai kan n MP3-lêer vanaf die ARMI-webtuiste 
aflaai. Gaan na www.sarl.org.za, klik op ARMI en volg die aanduidings. Die 
diens sal waargeneem word deur Ds. Jan Kramer, ZS6JRK. 


APRS VANAF DIE INTERNASIONALE RUIMTESTASIE 


SA AMSAT nooi u uit om op Sondagaand 21 November deel te neem aan die 
die SAT-netwerk wanneer Eddie Leighton, ZS6BNE, sal praat oor “APRS via 
die ISS”. Dit sal om 19:30 geskied. Klubs wat hulle plaaslike herhaler aan die 
net wil verbind moet nie later as mêre n @-pos stuur aan armi@sarl,org.za 
met vermelding van hulle herhalerdekking en telefoonnommer wat gebruik gaan 
word. Geen voorafbetaalde nommers kan gebruik word nie. 


SARL-VOORLEGGING AAN OKOSA NOU OP DIE WEB 


SARL-lede kan nou die SARL se voorlegging aangaande die konsep oor radiofrek- 
wensiespektrumregulasies uit die ledeafdeling van die web aflaai. Die dokument 
sal Maandag aan OKOSA gestuur word, wanneer dit n publieke dokument word 
en dit sal dan ook uit die oop afdeling van die web afgelaai kan word. Die finale 
dokument sluit baie van die aanbevelings wat van lede ontvang is in. Dit dien 
daarop gelet te word dat lede teenstrydige menings oor verskeie aspekte van 
die regulasies ingedien het en wat alles in ag geneem is. Die SARL glo dat die 
opgestelde dokument gebalanseerd is en dat dit in die belang van amateurradio 
is. 


Die volgende stap sal die tabel vir bedryfsfrekwensies wees wat die frekwensies 
en kragvlakke in die verskeie bande sal vaslê. Die kwartaallikse vergadering van 
die samewerkingskomitee vergader hierdie week en die hoop is dat daar ietwat 
duidelikheid bereik sal word oor die tydtafel vir die volgende stap. 


Persone wat hulle persoonlike kommentaar aan OKOSA wil indien moet daarop 
let dat die sluitingsdatum daarvoor Vrydag 19 November 2010 is. Besonderhede 
kan in die Staatskoerant gevind word. 


RADIO ZS-VOORBLAD 


Die redakteur van Radio ZS is op soek na geskikte foto's vir die voorblad van die 
tydskrif. Foto's van amateurradio in aksie n velddagstasie, n kompetisiestasie, 
n klub in aksie, jongmense in aksie sal baie welkom wees. Stuur u foto aan 
radiozs@sarl.org.za. 


VOORTPLANTINGSVERSLAG 


Hannes Coetzee, ZS6OBZP, berig dat sonaktiwiteit steeds op lae vlakke is. 'Twee 
nuwe sonvlekstreke is Woensdag genommer. Sonvlek 1 123, wat oos van die 
kleiner wordende sonvlek 1 121 1ê, produseer nou C-klas-sonvlekke. Sonvlek 
1 124 is ook genommer, maar is tans stil. Die effektiewe sonvlektelling sal 
vandeesweek na verwagting minder as 25 wees. 


15 m is die beste keuse vir DX gevolg deur 20 m. Smiddae en tot na die son 
gesak het gaan die toestande na Indië goed wees. Smiddae gaan toestande eers 
op 15 m en dan later 20 m na Europa toe goed wees. Kontakte met Australië 
is met sonsondergang op 20 m moontlik. Kontakte met die VSA is uiteindelik 
weer op 15 m gedurende die laatmiddag en vroegaand moontlik. 15 m-openinge 


na Brasilië en Suid-Amerika is smiddae moontlik. Met die goeie 15 en 20 m- 
openinge gaan 17 m vol verrassings wees. 


30 m kan vir die digitale en gelykgolfentoesiaste baie lonend wees met openinge 
na verskeie dele van die wêreld. 


Plaaslik is 40 m die beste keuse met 20 en 30 m wat goeie kontakte oor die langer 
afstande kan oplewer. Vroegoggend en laatmiddag is 80 m die beste keuse, veral 
oor die korter afstande. 


Saans is 80 m die beste keuse. 
Besoek gerus www.spaceweather.co.za vir meer inligting. 


DAGBOEK VAN GEBEURE Vandag 14 November Herdenkingsdagdiens om 
10:45; 20 November - 10:00 UTC, velddagnaweek met ZS85SARL op die lug be- 
gin; 21 November - 10:00 UTC, velddagnaweek en ZS85SARL sluit af; 21 Novem- 
ber - 19:30 SAT, SATnetwerk op die lug oor APRS via die IRS; 27 November.-. 
ZSGRTB Klubvergadering gesamentlik met ander radio-operateurs; 28 Novem- 
ber - JD-net begin om 15:00 SAT; 20 Januarie 2011 - Sluitingsdatum vir indien- 
ing van beursaansoeke vir Mei 2011 RAE, besoek www.amateurradio.org.za vir 
aansoekvorms; 30 Januarie 2011 - Sluitingsdatum van Fase 1 van die konstruk- 
siekompetisie. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te stuur. Stuur dit - indien moontlik - in 
beide Engels en Afrikaans, na www.sarl.org.za/newsinbox.asp, nie later as die 
Donderdag voor uitsending nie. 


Die SARL nooi u ook om te luister na die program Amateur Radio Mirror 
International wat om 10:00 SAT op 145,750 MHz in die Pretoria-gebied uit- 
gesaai word, met herleidings op 7 082, 7 205 en 17 860 kHz. Daar is ook 'n 
potgooi-uitsending waarna geluister kan word. Vir oudiostrome en Echolink 
deur ZS6FCS, besoek www.sarl.org.za, klik op 'ARMT' en volg die skakels. `n 
Heruitsending vind Maandagaande om 22:05 SAT op 3 215 kHz plaas. Sentech 
borg die uitsendings op die nie-amateurfrekwensies. 


U het geluister na `n bulletin wat deur Gustav, ZSGBWN, saamgestel en deur 
Hester van der Walt nagesien is. 


Dankie dat u saamgeluister het, 73. 


/EX 


